Το πολιτικό στα κοινά
Creators: name: Μπαμπατζιμοπούλου, Παναγιώτα Χρήστου
Publisher: name: Aristotle University of Thessaloniki
Year: 2016
Subjects: Τα κοινά
Το πολιτικό
Προεικονιστική πολιτική
The commons
The political
Prefigurative politics

description: Το βασικό αντικείμενο της εργασίας είναι η εξέταση των λόγων των κοινών σε συνάρτηση με την έννοια του πολιτικού. Εξετάζουμε πώς οι λόγοι των κοινών επιτελούν μια διπλή λειτουργία, αφού προσδιορίζουν τι είναι αυτό στο οποίο πρέπει να εναντιωθούμε, ενώ παράλληλα προσπαθούν να δομήσουν ένα κόσμο βασισμένο σε ένα νέο αξιακό πλαίσιο. Μεθοδολογικά επιλέξαμε τη θεωρία του λόγου των Laclau-Mouffe, αλλά και ευρύτερα το πλαίσιο της κοινωνικής κατασκευής, για να υποστηρίξουμε πώς τα κοινά μπορούν να αποτελέσουν ένα διανοητικό εργαλείο που μπορεί να τροφοδοτήσει, να νοηματοδοτήσει, να συνενώσει τους διάσπαρτους αγώνες των καθημερινών ανθρώπων. Αρχικά, εντοπίζουμε τα κύρια χαρακτηριστικά των συγκεκριμένων λόγων και αναδεικνύουμε την σημασία της έννοιας της κοινωνικής αναπαραγωγής. Προσπαθούμε, επίσης, να αποδομήσουμε τις κύριες κατηγορίες και λογικές στις οποίες εναντιώνονται οι λόγοι των κοινών. Η επέκταση των νεοφιλελεύθερων λογικών και οι κύριες κατηγορίες που τις συγκροτούν (η οικονομία και η αγορά) αποτελούν ένα επιπλέον αντικείμενο διερεύνησης και αποδόμησης. Εξετάζουμε, επιπλέον, διεξοδικά την «αρνητική διάσταση», που μπορούν να έχουν τα κοινά, έτσι ώστε να ολοκληρώσουμε την πρώτη επιτέλεση των κοινών που είναι η αποδόμηση και η σκιαγράφηση του πλαισίου, στο οποίο εναντιώνονται οι λόγοι αυτοί. Η δεύτερη επιτέλεση των λόγων των κοινών, η δόμηση δηλαδή ενός κόσμου βασισμένου σε ένα νέο αξιακό πλαίσιο με θεμέλια διαφορετικά, από αυτά που μας επιβάλλουν οι κυρίαρχες πολιτικές σήμερα φέρνει το πολιτικό στο προσκήνιο. Γίνεται κατόπιν μια προσπάθεια να παρουσιάσουμε τις αρχές, που θεωρούμε ότι θα μπορούσαν να αποτελέσουν τα θεμέλια για μια «άλλη πολιτική» (another politics), που μπορεί να αποτελέσει τη βάση, για να δομήσουμε μια άλλη πραγματικότητα. Η διαδικασία αυτή θα ήταν ελλιπής, αν δεν αναμετριόμασταν με την έννοια της κοινότητας. Προσπαθούμε, τελικά, να παρουσιάσουμε μια ολοκληρωμένη εικόνα για τα κοινά ως ηθικούς και πολιτικούς χώρους, εντός των οποίων αναδεικνύεται ένα είναι-κοινό (being in common), και μπορεί να επιτευχθεί μια αναπλαισίωση της κοινωνικής μας πραγματικότητας, αλλά και μια αντιστροφή των όρων της κοινωνικής μας αναπαραγωγής. Με τον τρόπο αυτό θέλουμε να δώσουμε μια «απάντηση» στις νεοφιλελεύθερες λογικές, αφού αποδομούμε (against), αλλά και αναδεικνύουμε τα δομικά συστατικά ενός εναλλακτικού λόγου, ικανού να εμπνεύσει και να τροφοδοτήσει αγώνες για την διασφάλιση της κοινωνικής αναπαραγωγής των πολλών (beyond), με εργαλεία του παρόντος (prefigurative politics).
description: The main object of this dissertation is the examination of the discourses about the commons in combination with the concept of the political. We examine how the commons’ discourses achieve a dual function, since they identify what is that to which we have to oppose, while they try to construct a world based on a new value framework. Methodologically we chose the theory of discourse of Laclau-Mouffe and tools of social constructionism, to support how the commons could constitute a mental tool that can feed, give meaning and unite scattered struggles of everyday people. First, we identify the main characteristics of the specific discourses and highlight the importance of the concept of social reproduction. Furthermore, we try to deconstruct the main categories and the rationalities to which the commons’ discourses are opposed. The expansion of the neoliberal logics and the main constructing categories of these logics (the economy and the market) constitute a further object of our investigation and deconstruction. We, also, examine in detail the “negative dimension”, which can appear concerning the commons, in order to fulfill the first performance of the commons which is the deconstruction and the delineation of the framework to which those discourses are opposed. The second performance of the commons’ discourses, the construction of a world based on new values with different foundations from those imposed by the dominant discourses today, brings the political to the fore. It follows an attempt to present the principles, which we believe could form the foundation of “another politics”, able to construct a different reality. This process would be incomplete, if we didn’t focus on the concept of community. Finally, we try to present a complete picture of the commons as moral and political spaces within which emerge a “being in common”, able to reframe our social reality, but also to reverse the terms of our social reproduction. In this way we want to give a “response” to neoliberal logics, as we deconstruct them (against), but also we highlight the structural components of an alternative discourse, able to inspire and enrich the struggles for ensuring the social reproduction for the majority (beyond), with tools of the present (prefigurative politics).